**СТОМАТОЛОГИЯ**

**5-курс**

**НЕВРОЛОГИЯ ЖӘНЕ ПСИХИКАЛЫҚ ДЕНСАУЛЫҚ /НЕВРОЛОГИЯ И ПСИХИЧЕСКОЕ ЗДОРОВЬЕ /NEUROLOGY AND MENTAL HEALTH**

АРНАЛҒАН ЕМТИХАН БАҒДАРЛАМАСЫ

**Бағдарлама мақсаты** – 5 курс студентінің осы модульді оқу барысында алған білімі, дағдылары мен машықтарын кешенді бағалау

 Емтихан 2 кезеңнен тұрып, кешенді түрде өтеді.

 **1 кезең –** кешенді тестілеу. Оның мақсаты – студенттің теориялық дайындық деңгейін анықтау, дағдыларды меңгеруін, кәсіби іс-әрекеттерге дайындығын, кәсіби ойлауының даму деңгейін бағалау.

 **2 кезең** – стандартталған пациентпен ОҚКЕ әдісі бойынша тәжірибелік дағдыларын бағалау. Оның мақсаты - мамандықтың біліктілік талаптарына сай тәжірибелік және коммуникациялық машықтарды көрсету.

**Әр пәннің емтиханын бағалау келесілерден тұрады:**

Бағалаудың 1 кезеңі - тест бөлімі үшін – 50%

Бағалаудың 2 кезеңі тәжірибелік кезеңнің сәйкес станциясы үшін – 50%

Әр студент 3 станциядан өтеді:

1. Неврология/ Неврология/ Neurology
2. Психикалық денсаулық/Психическое здоровье/Mental health
3. Жедел жағдайлар/ Неотложные состояния/ Medical emergencies

1 кезең

**Емтихан тест тапсырмаларының матрицасы**

|  |  |  |
| --- | --- | --- |
| **№** | **Тақырыптар** | **Барлығы** |
|  | **Неврология** | 100 |
| 1 | Клиникалық неврологияға кіріспе. Неврологиядағы негізгі клиникалық синдромдар және топикалық диагноз түсінігі. Сезімталдық- анықтамасы, түрлері, зерттеу әдістері, симптомдар, синдромдар.  | 2 |
| 2 | Қозғалыс функциясының бұзылысы. Пирамидті және экстрапирамидалық жүйелердің негізгі бұзылу симптомдары.  | 3 |
| 3 | БСН I-XII анатомиясы және зерттеу, I: самайлық эпилепсия; II: көру аймағының дефекті, көру нерві дискінің ісінуі; III-IV-VI: назардың бұзылыстары, диплопия, анизокория, қарашықтық рефлекстің жолдары, қыртыстық соқырлық. Көпір-мишықтық бұрыштың бұзылыс симптомдары және синдромдары. | 5 |
| 4 | БСН I-XII, V анатомиясы және зерттеу. Үштік нервтің невралгиясы және нейропатиясы. | 5 |
| 5 | Бас-сүйек нервтерінің каудальды топтары. БСН I-XII анатомиясы және зерттеу. IX, X, XI, XII жұп бассүйек нервтерінің бұзылыс синдромдары. IX-X: Тіл-жұтқыншақ нервінің невралгиясы, дисфагия, дизартрия; XI: қисық мойын; XII: тіласты нервінің орталық және перифериялық бұзылыстары. Бульбарлы және псевдобульбарлы көріністер. Қисық мойын (Кривошея) | 5 |
| 6 | Миофасциальды ауру синдромы (самай- төменгі жақтық буынның дисфункциясындағы ауру синдромы). Стомалгия, глоссалгия, психалгия. | 5 |
| 7 | Үдемелі беттің гемиатрофия және гемигипертрофиясы. Ошақты склеродермия. Парри–Ромберг синдромы. | 5 |
| 8 | Менингеальды белгілер. ЖМС (жұлын-ми сұйықтығы) зерттеу, менингиттер, ЖМС жасушалық құрамының өзгеру себептері, ЖМС қан болудың интерпретациясы. Жүйке жүйесінің инфекциялық аурулары: жақ- беттік аймақтағы іріңді-қабынулық процесстер кезіндегі екіншілік іріңді менингиттер. | 10 |
| 9 | ОНМК. Бас миының қантамырлық ауруларының классификациясы. | 10 |
| 10 | Сананың пароксизмальды бұзылыстары – эпилепсия. | 10 |
| 11 | «Психиатрия» клиникалық пәніне кіріспе. Психиатриядағы негізгі клинико-психопатологиялық симптомдар мен синдромдар.  | 6 |
| 12 | Психикалық бұзылыстар мен аурулардың негізгі топтары. Шизофрения. Биполярлы аффективті бұзылыс. | 6 |
| 13 | Психикалық бұзылыстар мен аурулардың негізгі топтары. Невротикалық, стресспен байланысты және соматоформды бұзылыстар. | 7 |
| 14 | Психикалық бұзылыстар мен аурулардың негізгі топтары. Балалық және жасөспірім шақта басталатын эмоциональды және мінез-құлық бұзылыстар.  | 7 |
| 15 | Психикалық бұзылыстар мен аурулардың негізгі топтары. Эпилепсия. Ақыл-естің артта қалуы. Деменция. | 7 |
| 16 | Наркологиялық семиотика және аддиктивті (наркологиялық) бұзылыстардың феноменологиясы.  | 7 |

**2 – кезең**

|  |  |
| --- | --- |
| **Пән бөлімдері** | **Сценарийлер**  |
| **Неврология** | **5 курс** |
| 1. Эпилепсия |
| 2. Бет нервінің мононейропатиясы |
| 3. Үшкіл нервтің невралгиясы |
| **Психиатрия** | 1. Бейімделудің бұзылуы. депрессиялық синдром. |
| 2. Гипохондриялық бұзылыс |
| 3. Биполярлы аффективті бұзылыс (гипоманиямен депрессия) |
| **Жедел жағдайлар** | 1. Субарахноидальды қан кету |
| 2. Абстиненттік синдроммен алкогольдік делирий. Бауырдың алкогольдік стеатозы |
|  |

**Емтихандарды тапсыру реті**

**1 кезең – Startexam-да MCQ бойынша тестілеу.**

Әр бір студенттен 100 тест сұрағына жауап беру сұралады. Әр бір сұраққа 1,5 минут уақыт беріледі.

**2 кезең - ОҚКЕ (объективті құрылымдық кешенді емтихан) симуляциялық орталықта стандартталған пациентпен 4 станцияда өткізіледі**

Әр бір студентке идентификациялық нөмір тағайындалып, ол нөмірге белгілі бір сценарийлер жиынтығы сәйкес келеді. Әр студент 4 станциядан өтіп, әр станциядаға 30 минут уақыт беріледі. Студенттің сценарийлерге жауаптары ауызша және жазбаша түрде берілуі тиіс.

Әр станциядағы тапсырмалар (тапсырмалар матрицасына сәйкес) клиникалық жағдайларға негізделіп жасалынған.

1 станция – «Неврология» - Студент белгілі бір патологияда (клиникалық жағдайлар тізіміне сәйкес) стандартталған пациентте (қарау, санасын, ми жұп нервтерінің қызметін, қозғалыс және сезім жүйесінің қызметін, когнитивті сфераның қызметін бағалау) анамнез жинау, неврологиялық статусты тексеру дағдыларын, табылған нәтижелерді анықтап, интерпретациялау қабілетін көрсету керек. Студент пациенттің шағымдары, анамнезі, физикалық тексеру нәтижелеріне сүйене отырып, болжамды диагноз қойып, пациентті тексеру жоспарын құра алу керек. Студент станцияда берілген лабораториялық-аспаптық зерттеу нәтижелерін талдап, болжамды диагноз қойып, басқа мамандардың көмегіне жүгінудің қаншалықты дұрыс екенін шеше алу керек. Мәліметтер кешенінің негізінде студент қорытынды диагноз қойып, ем тағайындау қажет.

2 станция – «Психиатрия» - студент белгілі бір патологиядағы жетекші клиникалық және психопатологиялық синдромды (клиникалық жағдайлар тізбесі бойынша) бөлу арқылы алынған мәліметтерді (психиатриялық әңгіме, объективті және субъективті анамнез, соматикалық, неврологиялық және психикалық статус) интерпретациялау дағдыларын көрсетуі керек. стандартталған пациент туралы (қарау, соматикалық және неврологиялық, психикалық жағдайды бағалау) және анықталған клиникалық және психопатологиялық белгілерді анықтау және түсіндіру мүмкіндігі); (жағдайдың сипаттамасына сәйкес) - cтанцияда оған болжамды диагнозды түсіндіріп, тұжырымдауға, басқа мамандардың көмегінің қажеттілігі туралы шешім қабылдауға көмектесетін тексеру нәтижелерінің жиынтығы ұсынылады.

3 станция – «Жедел жағдайлар» – студент пациенттің жағдайын жылдам бағалау дағдысын көрсетуі тиіс, шұғыл көмек қажет ететін жағдайдың диагнозын критерийлер бойынша анықтап, алгоритм бойынша көмек көрсетуі тиіс, қажет болған жағдайда өз әрекеттеріне түсініктеме беріп отыруы керек; көрсетілген көмектің тиімділігін бағалау, мүмкін болатын асқынулары мен салдары бойынша білімін көрсетуі қажет. Сондай-ақ шұғыл көмек көрсету барысында іс-әрекеті мен өз өзін ұстауы, науқастың жағдайы мен қауіпсіздігіне көңіл бөлетіндігі бағаланады.

Әр бір станциядағы тапсырмалар жиынтығы әр студент үшін дара және қайталанбайды.